**הודעה לעיתונות**

**27.1 י ו ם ה ז י כ ר ו ן ה ב י נ ל א ו מ י ל ש ו א ה**

**ביוגרפיה חדשה שופכת אור על פרשת "יהודים על הקרח, בשטראסהוף" – "התרמית" שהצילה אלפי יהודים בשואה**

**•הספר "אשד חיי", סיפור חייו של יצחק אשד, מחלוצי המרפאים בעיסוק בארץ, יושק ביום הזיכרון הבינלאומי לשואה 27.1.2016 בהיכל ווהלין שבגבעתיים • כותבי הספר גאלו לראשונה מאז מלחמת העולם השנייה מאלמוניות את האתר ממנו נשלחו אלפי יהודי העיר דברצן, עיר הולדתו של יצחק, אל מותם ביוני 1944 והציבו בו שלט זיכרון•**

עו"ד **יוסי אשד** בסך הכל רצה להעניק לאביו האהוב יצחק, שי לכבוד יום הולדתו השמונים, ספר ביוגרפיה המספר על תולדות חייו של האב, ניצול שואת יהודי הונגריה. אולם האב הלך לעולמו זמן קצר לפני יום ההולדת. למרות האבל הכבד, הפרויקט הספרותי נמשך גם אחרי מות האב, והודות לו גילה הבן את כל הפרטים על אודות הצלתו של אביו בשואה. צירוף מקרים וטעות אחת שהובילה אותו כילד בן 9 למחנה הריכוז שטראסהוף שבפאתי וינה במקום למשרפות המוות באושוויץ.

את הספר כתב **יוסי ריבלין** ביחד עם הבן, יוסי אשד. כתיבת הספר ארכה כשנה שלמה, במהלכה כאמור התחקו הכותבים אחר המהלכים שהובילו בשנת 1944 להצלת האב בשואה וכן ערכו מסע שיחזור בעקבות מסע הרואי שערך האב כנער בן 14 אחרי השואה לארץ ישראל.

מספר עו"ד יוסי אשד בנו הבכור של יצחק אשד: היה זה מהלך שהוביל סגנו של היטלר, היינריך הימלר להסטת משלוחים של משפחות יהודיות מהונגריה לוינה על מנת שיסייעו בפינוי הריסות העיר מהפצצות בעלות הברית. משלוחים אלה הוגדרו על ידי הנאצים כ"יהודים על הקרח" משום שהצלתם הייתה זמנית בלבד, ונעשו על אפו וחמתו של אדולף אייכמן ימ"ש, אשר ניסה להשתמש בהם כדי לרמות את "ועדת ההצלה" של יהדות הונגריה והעומד בראשה ישראל קסטנר. סדרה של אירועים אקראיים ובהם טעות של פקיד רכבת שבעטיה נשלחו משפחות יהודיות מן העיר דיור במקום לוינה לאושוויץ [שם הוצאו להורג] גרמה לכך שהרכבת הבאה מהעיר דברצן-הונגריה, שהיתה מיועדת במקורה לאושוויץ, נסעה לבסוף לעיר וינה ובכך העניקה סיכויי הצלה למי שהיו עליה. במשלוח זה היה יצחק אשד, אז ילד בן 9. כל המשלוחים רוכזו במחנה ריכוז בפאתי העיר וינה, בעיירה בשם שטראסהוף. שם עברו מיון וחיטוי ופוזרו בין אתרים רבים ברחבי העיר וינה וסביבתה לעבודות כפיה שונות. לימים התברר שבאחת הרכבות שהגיעו לשטראסהוף הייתה גם ילדה קטנה בשם רחל, לימים רעייתו של יצחק ז"ל ואמי שתיבדל לחיים".

מוסיף הבן יוסי: "במהלך הכתיבה נסענו לשחזר את המסע ההרואי של אבא כנער בן 14 מהעיר דברצן-הונגריה עד לנהלל, על הדרך גאלנו מאלמוניות מטרידה את המקום ממנו נשלחו אלפי יהודי דברצן והסביבה אל המחנות, הרוב למותם באושוויץ, וקבענו בו שלט הנצחה ראשון.

**אירוע ההשקה של הספר "אשד חיי" יתקיים ביום הזיכרון הבינלאומי לשואה ולגבורה, 27.1.2016, שעה 18:00 בהיכל יהדות ווהלין, ברחוב כורזין 10 גבעתיים. יוקרן סרט קצר על ה"מסע מהסרטים" שערכו מחברי הספר בעקבות האב, , תהיה הרצאה מלומדת של מר משה גולן, על אותם מהלכים שהצילו את כל המשפחה ועוד כמה אלפים, ויהיו קטעי נגינה יפים ומרגשים.**

אומר ההיסטוריון מר **משה גולן**: "השמדתה של יהודי הונגריה הינה אחד הפרקים המביכים ביותר והשנויים במחלוקת בתולדות השואה. יהדות הונגריה הוכחדה ברובה למרות היותה קהילה פטריוטית ללא סייג, וזאת בשלהי מלחמת עולם השנייה, כשגרמניה צפויה לתבוסה ודאית, רצח העם המתחולל באושוויץ כבר היה ידוע, והעולם עומד מנגד ושותק. כמו כן ירצה ההיסטוריון ד"ר רפי ואגו חוקר שואה ואנטישמיות.

פרשת הגירוש של קבוצת יהודים הונגרים לעיירה שטראסהוף ((Strasshof an der Nordbahn הסמוכה לווינה במקום להשמדה באושוויץ בשבוע האחרון של יוני 1944 ובעיצומה של ההשמדה, הינה מן המעוררות מחלוקת וסערת רגשות, שכן הגירוש בוצע על פי החלטה גרמנית ובניגוד למהלך הכולל של ה"פתרון הסופי". על כן סיבותיה ומניעיה של פרשה זאת דורשים ליבון לנוכח השאלות, הניחושים, ההנחות והמיתוסים שנפוצו לרוב. לאלה ביקשו לתת מענה היסטוריונים, המגורשים עצמם וצאצאיהם, ואף שופטים שהפרשה נקרתה על דרכם. משה גולן בהרצאתו, ינסה להשיב על חלק מהשאלות שבבסיס המחלוקות החריפות תוך עיון מחודש".

**אשד חיי: כתיבה: יוסי ריבלין**

**תחקיר: יוסי אשד**

**עריכה גראפית: נורית פגי**

**צילום עטיפה: אלונה אבניר.**

**לפרטים נוספים ותיאום ראיונות: יוסי ריבלין 050-5552371**